google/wiki40b huggingface dataset:
Maria

Uttale

På norsk uttales Maria enten med trykk på den første a-en (lydskrift: [ˈmɑːriɑ]) eller på i-en (lydskrift: [mɑˈriːɑ]). I begge tilfeller brukes tonelag 1. På norrønt, islandsk, engelsk, nederlandsk, tysk, italiensk og spansk er trykket på i-en. Navnet uttales omtrent som på norsk i alle disse språkene, bortsett fra engelsk hvor vokalene er annerledes (lydskrift: [məriːə] eller [məraɪːə]). Lydfiler med eksempler på uttale finnes i seksjonen «Eksterne lenker» nederst i denne artikkelen.

Utbredelse

Navnet Maria ble populært med utbredelsen av den kristne kulturen, men var kjent i Europa også før kristendommen som en kvinneform av Marius. Maria er kjent brukt i seks runeinnskrifter, men bare som referanse til jomfru Maria, så navnet var sannsynligvis ikke mye brukt som personnavn i Norden i vikingtiden. I Norden var det før reformasjonen uvanlig å gi barn navnet Maria, da det ble ansett som tilnærmet blasfemisk å bruke Jesu mors navn som døpenavn. Maria er allikevel kjent i Norge fra 1000-tallet og i Sverige fra 1300-tallet.

Sverige

Maria var et svært vanlig navn i Sverige på midten av 1800-tallet. Populariteten holdt seg til ca 1910.

Annen bruk av navnet

Maria brukes i navn på en rekke kirker, geografiske områder, merkedager, med mer, ofte som en referanse til en av de bibelske Mariaene.
Koljutsjinøya

Koljutsjinøya  (russisk: Остров Колючин) er en liten øy i Tsjuktsjerhavet. Den ligger ca. 11 km utenfor nordkysten av Tsjukotkahalvøya lengst øst i Russland. Øya er bare 4,5 km lang og maksimalt 1,5 km bred. Den er dekket av tundravegetasjon. Det ligger en liten tsjuktsjisk bosetning, kalt Koliutsjino, helt sør på øya.

Historie

I september 1933 ble den sovjetiske isbryteren «Tsjeljuskin» knust av pakkis nær Koljutsjinøya. Passasjerene og mannskapet ble reddet med fly i en dramatisk og mye publisert operasjon som gjorde kaptein Vladimir Voronin og ekspedisjonslederen Otto Schmidt til helter.
Haurakigolfen

Beskyttet beliggenhet

Vannet i gulfen er den del av Stillehavet som den er forbundet til i nord og øst. Gulfen er godt beskyttet fra selve havet av øyene Great Barrier Island og Little Barrier Island i nord, og halvøya Coromandel i øst.
Tre store sund knytter gulfen til Stillehavet. Disse er kalt Colville Channel, Craddock Channel og Jellicoe Channel. Nord for Auckland stikker flere halvøyer ut i gulfen. Den største er Whangaparaoa Peninsula.

Øyer

I den vestre delen av gulfen ligger en kjede av øyer i munningen til Waitemata Harbour, en av Aucklands to havner. Disse øyene inkluderer Ponui Island, Waiheke Island og den kjegleformede Rangitoto Island (en dormende vulkan). Sistnevnte er knyttet til den mye eldre øya Motutapu Island av en gangbro.  
Andre øyer som ligger i gulfen inkluderer Browns Island, Motuihe Island, Pakihi Island, Pakatoa Island, Rakino Island og Rotoroa Island. Rund øyene Rangitoto Island og Waiheke Island ligger det et knippe små øyer i le av Coromandelhalvøya.
Dyreassistert terapi

Dyreassistert terapi (DAT) er en type terapi der dyr deltar som del av behandlingen. DAT foregår som et hjelpemiddel i en større terapi med det formål å forbedre fysiske, sosiale, emosjonelle eller kognitive ferdigheter hos pasienten. DAT bidrar også til læring og motivasjon for deltakerne.
Et forsøk i Norge fant at mennesker med psykiske lidelser hadde utbytte av å jobbe med husdyr i landbruket. Dette ga bedret selvfølelse, tro på egen mestring og redusert angst.  Dette supplerer undersøkelser som viser at kjæledyr har gunstig psykisk innvirkning.
DAT har imidlertid også møtt kritikk. Spesifikt har forskere ved Emory University kritisert tidligere undersøkelser som er gjort av terapi med delfiner. Forskerne fant at undersøkelsene var feilaktig utført og at det ikke kunne føres bevis for noen langvarig effekt av delfinterapi.
Norsk organisasjon for dyreassistert terapi (NODAT) er en ideell humanitær organisasjon som har som formål å legge til rette for dyreassistert terapi i Norge. NODAT er den første organisasjonen for DAT i Norge. Organisasjonen har som mål å få dette tilbudet ut til flest mulig i Norge og tilbyr derfor omfattende kursing til frivillige, som finansieres av offentlige og private bidrag. 
Senter for etter- og videreutdanning på UMB tilbyr teorikurs i dyreassistert terapi. Dette gjøres i samarbeid med en privat bedrift, Antrozoologisenteret (enkeltmannsforetak).
Slaget ved Winwaed

Slaget ved Winwaed ble utkjempet 15. november 655 mellom kongene Penda av Mercia og Oswiu av Northumbria. Det endte i nederlag for Mercia og Pendas død. Slaget sto ved en elv som ble kalt Winwaed; denne er ikke sikkert identifisert. Det mest sannsynlige er at det er en bielv til Humber. 
Det regnes som et av de viktigste slagene mellom de nordlige og sørlige angelsakserne i England, men det er lite som er kjent om det utenom utfallet.

Toponomi

Winwœd eller winwæd gammelengelsk, kommer fra elementene winnan («strid, »«kamp») og wæd («grunt vann», «vade[sted]»).

Bakgrunn

Bakgrunnen for slaget er Pendas framgang i 630- og 640-årene. Han slo Edwin av Northumbria i Hatfield Chase i 633 og Oswald av Bernicia i Maserfield i 642. Krigere fra Mercia utførte regelmessig plyndringstokter inn i Northumbria, til tider så langt nord som kongens bosted Bamburgh. 
Oswiu ser ut til å ha nektet å gå med på Pendas krav, og etter å ha samlet allierte fra East Anglia og Wales gikk han ut med en styrke på «tretti legioner». Dette var antagelig betraktelig færre menn en det Penda hadde til rådighet. Oswiu skal ha tilbudt skatter for å få en fredsavtale, men det ser ut til at Penda ikke aksepterte dette. Ifølge Beda ba Oswiu før slaget til Gud og lovte å sende sin datter i kloster og gi tolv eiendommer til kirken for bygging av klostre dersom han seiret.

Slaget

Etter at slaget hadde begynt trakk to av Pendas allierte, Cadfael ap Cynfeddw av Gwynedd og Aethelwald av Deira seg ut. Penda led deretter et knusende nederlag, og både han og Aethelhere av East Anglia falt i slaget.

Konsekvenser

Oswiu tok etter seieren det meste av Mercia, men lot Pendas sønn Paeda beholde en mindre bit.
Vel så viktig er at slaget markerte den angelsaksiske hedendoms effektive endelikt. Charles Plummer skriver i 1896 at slaget var «decisive as to the religious destiny of the English». Penda hadde fortsatt med sin tradisjonelle hedendom til tross for de mange konversjoner av de øvrige angelsaksiske monarker rundt ham til kristendommen, og flere kristne konger hadde falt i kamp mot ham; etter Pendas død gikk det raskere med Mercias kristning, Alle de påfølgende konger der (også Pendas søbber  Peada, Wulfhere og Æthelred) var kriostne.
U20-VM i friidrett 2018 – 100 meter hekk kvinner

100 meter hekk for kvinner under U20-VM i friidrett 2018 ble arrangert på Ratina stadion i Tammerfors 13, 14 og 15. juli 2018.
Fritt Fram (illegal avis)

Fritt Fram var en av de illegale avisene som ble utgitt under den tyske okkupasjonen av Norge under andre verdenskrig.
Avisen ble startet av motstandfolk fra NKP, etter at den illegale Notodden-avisen Fronten hadde opphørt. De som sto i spissen for Fronten mente det var for risikabelt å fortsette driften, mens kommunistene ønsket å fortsette det illegale avisarbeidet.
Fritt Fram kom jevnlig, og ble spredt i Rjukan-distriktret, i Nedre Telemark og i Drammens-området. Redaktør for avisen var Martin Gunnar Knutsen, og da han ble arrestert Arne Emil Åsland.
Da avisen fikk problemer med utgivelsen på Notodden flyttet kommunistene den til Drammen. Der ble det bygd opp transportapparat, redaksjon og skaffet mulighet for å produsere avisen. Knutsen levde i dekning og skjøttet redaktørjobben samtidig som han var studieleder for Buskerud. Andre som ble knyttet til avisen var Thor Martinsen, Else Strømsvåg, Knut Simensen, Eva Magnussen, Åse Nicolaysen og Gunnar Nicolaysen. Avisen ble nå brakt til Notodden av jernbanemannen Arild Nygård, som også fungerte som kurer for Knutsen og NKP.
Knutsen ble til slutt arrestert i desember 1944. Han ble utsatt for harde forhør og tortur, før han endte på Grini med en dødsdom hengende over seg. Takket være frigjøringen overlevde han krigen.
Minotenk

Minotenk er en minoritetspolitisk tenketank, etablert våren 2010 etter initiativ av Abid Raja.
Minotenk arbeider med problemstillinger og utfordringer som angår minoriteter i Norge. De har særlig satset på såkalte «dialogmøter», der man har forsøkt å engasjere til debatt på tvers av tradisjonelle skillelinjer innad i og på tvers av minoritetsgrupper i Norge. Ifølge egne nettsider ønsker organisasjonen å «fremme et inkluderende pluralistisk samfunn». Styreleder i Minotenk er Navjot Kaur Sandhu, og daglig leder er Linda Linda Noor. 
I 2014 utga Minotenk boken iLove av Ellen Reiss.
Aargang 1880–1886

Aargang er et norsk historieprogram som gikk på NRK-TV fra 1980 til 1986. Programmet tok for seg ulike nyheter fra inn- og utland i 1880-årene, med hovedvekt på Norge. Formålet var å gi et tilbakeblikk på hvordan det var å leve i Norge for 100 år siden. Programmet var lagt opp som en nyhetsrevy, presentert av Anne Baggethun og Ragnar Baartvedt.
The Peanuts Movie

Handling

Snoopy legger ut på sitt mest storslagne oppdrag når han og teamet hans drar opp til skyene for å jakte på erkefienden, mens bestevennen Charlie Brown drar på sitt eget episke oppdrag.
Frankenstein (1910)

Rolleliste

Augustus Phillips spiller «Dr. Frankenstein», Charles Ogle monsteret og Mary Fuller som doktorens forlovede.

Innspilling

Det har blitt påstått at denne Frankenstein-filmen ble filmet nær Whitstable jernbanestasjon i Kent, England, men det finnes lite bevis som støtter denne påstanden.

Historien

«Frankenstein» er en ung medisinstudent. Han forsøker å skape det perfekte mennesket, men ender opp med et monster som rømmer. Han blir syk og blir tatt vare på av sin forlovede. På bryllupsnatten blir han oppsøkt av monsteret. Det oppstår en slåsskamp, og monsteret ser plutselig seg selv i et speil. Han blir skremt og løper vekk. Han kommer senere tilbake, og finner bruden alene på sitt rom. Kvinnens skrik får «Frankenstein» til å komme, og det oppstår en ny slåsskamp, hvor monsteret fader ut, overveldet av «Frankenstein»s kjærlighet til sin kone.

Slutten

Slutten på denne filmen er en mystisk tolkning av romanen og finnes ikke i noen annen Frankenstein-produksjon.

Oppfølger

I 1915 kom oppfølgeren til filmen, kalt Life Without Soul. I tillegg kom det minst en europeisk filmversjon.

Edison's Frankenstein 1910

I 2003 ble denne filmversjonen av Frankenstein adaptert til en 40-siders tegneserie, skrevet av Chris Yambar med illustrasjoner av Robb Bihun. Den fikk navnet Edison's Frankenstein 1910. I filmens ånd er den tegnet i sort/hvitt og fortalt kun gjennom fortellingen, det er ingen dialog i romanen.
Heterostriatus

Utseende

En middelsstor, bred, blankt svart hornbille. Arten kan minne om en litt langstrakt tordivel. Hannen har ikke horn eller utvekster på thorax, ligner dermed hunnen med er litt mindre og mer tettbygd. Pronotum er rundet og blankt, dekkvingene har fine punktrader.

Utbredelse

Arten er utbredt i Kenya, også kjent fra Mosambik.
Chrysoritis

Utseende

Små til middelsstore (vingespenn 20-40 millimeter), mer eller mindre oransje dagsommerfugler. De ligner sterkt på gullvingene (slekten Lycaena) på den nordlige halvkulen, men er ikke nært beslektet med disse. Oversiden er mer eller mindre skinnende oransje med brune flekker, gjerne med mørk ytterkant. Hos noen arter er vingenes indre del hvit med perlemorsaktig glans. Undersiden av forvingen er matt oransje med brune flekker, undersiden av bakvingen brunlig.

Levevis

Larvene lever på mange forskjellige planter. De er ofte assosiert med maur.

Utbredelse

Denne slekten er endemisk for Sør-Afrika.
Neoclitopa

Utseende

En middelsstor (17-19 millimeter), blank, hårete, brun oldenborre.

Utbredelse

Arten er utbredt i Mosambik.
Stiftskapellan

Stiftskapellan er en tidligere kirkelig tittel for en prest som ble ansatt for å ta oppdrag på bispedømmenivå. Oppgavene kunne være være å utføre vikararbeid i ulike menigheter i bispedømmet, uten spesiell tilknytning til ett bestemt sogn. Tittelen ble etter hvert brukt om en prest som ble ansatt for å utføre generelle oppgaver på bispedømmenivå på oppdrag direkte fra biskopen. Noen stiftskapellaner ble lagt under bispedømmeadministrasjonen, for å eksempelvis ta seg av personalsaker i bispedømmet, men også andre spesialoppgaver.
Kirkeloven av 1. januar 1997 opphevet loven av 11. april 1857 om stiftskapellaner. Stiftskapellanstilligene ble deretter gjerne omgjort til rådgiverstillinger.
Oliver Reck

Landslaget

Han deltok i flere internasjonale turneringer for Tyskland. Han ble europamester i fotball i 1996.
NM i kappgang 2010

NM i kappgang 2010 var en del av NM i friidrett 2010, men ble arrangert som et eget stevne i Sandane 4. – 5. juni 2010. 
Fredag ble det konkurrert i 5 km gateløp for kvinner og 10 km gateløp for menn. Lørdag var det 10 km gateløp for kvinner og 20 km gateløp for menn.
Chris Holsten

Bakgrunn

Chris Holsten kommer fra en musikalsk familie, og han startet å opptre allerede som 10-åring. Han hadde hovedrollen i musikalproduksjonen av Oliver som ble holdt på Lillestrøm kultursenter i 2003, noe som utviklet seg til flere roller innen teater, blant annet i Skatten på Sjørøverøya og Scrooge.
Fra ung alder hadde han også stor interesse for fotball, og spilte for lokallaget Lillestrøm FK samtidig som han fulgte opp musikken.

Karriere

Da han var 17 år gammel, ble han oppdaget som artist og låtskriver. Noen venner av Chris la ut en video på internett, hvor han fremførte en låt, og prestasjonen ledet til en management-avtale hos norske Circle management.
Han startet sin karriere som vokalist på låten «Rays of Light» av Broiler i 2014, selv om han ikke var kreditert i sangtittelen. Låten fikk stor lokal og internasjonal oppmerksomhet, og toppet blant annet Billboard-listen «Hot Dance Club Songs». Låten lå også på VG-lista i tolv uker, og nådde en ellevteplass.
Før han startet å gi ut egen musikk, var han blant annet med som låtskriver på sangen «Happiness» av den sørkoreanske jentegruppen Red Velvet. Låten toppet offisielle sørkoreanske hitlister.
Chris Holsten fortsatte som featuring-artist på Martin Björks låt «Ricochet» i starten av 2015, som toppet svenske lister. Han kom ut med sitt første soloprosjekt «Layers», mars samme år.
I 2016 signerte han platekontrakt med Warner Music Norway, og kort tid etter ble låten «On My Own» utgitt i samarbeid med produsentduoen Rat City. Låten har solgt til platina-sertifisering, og var med på å sikre Holsten en plass på VG-lista-turneen 2016. Under turneen spilte han i Oslo og i Stavanger, for rundt 70 000 tilskuere totalt.
I 2017 ga han ut låten «Mexico» som gjorde stor suksess med over 7 millioner strømminger på Spotify, etterfulgt av låtene «Echo» og «All About You» som han gjorde med Madden. Chris fikk for andre året på rad opptre på VG-Lista Rådhusplassen, i tilegg til Vulkan Arena, P3 Christine Live og Senkveld.
På väg

På väg er et musikkalbum av Hoola Bandoola Band. Albumet ble innspilt i august 1973 og utgitt november samme år.
Hyejong av Goryeo

Bakgrunn

Hyejong var sønn av keiser Taejo og hans andre kone, dronning Janghwa fra Oh-klanen. Hun var datter av magistraten av Naju, Oh Daryeon. Taejo møtte og giftet seg med henne mens an tjenestegjorde i Naju som general for Taebong under Gung Ye.
I 921 ble Hyejong utropt til kronprins og tronarving, mes dtøtte fra general Bak Sul-Hui. Nesten umiddelbart etter ay han ble utnevnt til kronprins, fulgte han sin far Taejo på felttog mot det senere Baekje. Han spilte en vesentlig rolle i de tallrike seire swom ble vunnet
I 943 ble Hyejong elevert til tronen etter sin fars død.

Regjeringstid

Hyejongs korte regjeringstid ble plaget av konspirasjoner og maktkamper blant Taejos sønner. Den første av disse sammensvergelsene ble anført av prinsene Wang Yo og Wang So, begge sønner av Taejo, og hans tredjekone, dronning Sinmyeongsunseong av Chungju-klanen Yu. Denne klanen hadde betydelig politisk innflytelse. Hyeyong ble oppmerksom på de to prinsenes konspirasjon; han ble advart av Wang Gyu. Men da Hyeyong ikke fant det nødvendig å gjøre noe for å stanse de to prinsene, begynte Wang Yu å legge planer om hvordan han skulle klare å få satt sin egen sønnesønn på tronen.

Død

Hyejong døde i 945, under sitt annet regjeringsår. Han ble ikke drept, men døde av sykdom. Han var da tidlig i tyveårene. Han ble etterfulgt av sin tredje bror Jeongjong, tredje monark av Goryeo.
U3

Virkemåte

En U3-minnepinne har to diskpartisjoner, og vil derfor opptre med to stasjonsbokstaver, som normalt tilordnes dynamisk (til de to neste ledige stasjonsbokstavene) når minnepinnen plugges inn i en USB-port.  Hvis for eksempel en PC har diskstasjonene C og D, vil U3-minnepinnen opptre som E og F. E er formatert for å late som om den er en CD-ROM-stasjon, og derfor vil CD-ROM-autostart-mekanismen (som er påslått i de fleste pc-er) starte U3-systemprogrammet. Dette fører til at U3-ikonet vises til høyre på oppgavelinjen. Når brukeren klikker på dette ikonet, vises en meny over programmene som er installert.
Siden den første partisjonen (i det aktuelle eksempelet: E) opptrer som en CD-ROM, kan intet endres der, så både programmer og data må lagres i den neste (F). U3-arkitekturen er lite transparent for brukerne: Hvert program er lagret i en mappe som ikke inneholder programmets navn, men filnavnet er (for mennesker) en meningsløs kode.

Problemer

Ikke-Windows-brukere som prøver å bruke en U3-minnepinne, vil ikke kunne bruke U3-programmene, men kan bruke den til datalagring på vanlig måte. For å kunne fjerne U3-filene (og unngå den unødige partisjonen) må de kjøre et spesielt avinstalleringsprogram, men dette finnes bare for Windows. 
Minnepinneprodusenten Kingston har sluttet å støtte U3 grunnet royaltyavgiften på 5%.  Mozilla Firefox blir ikke lenger tilpasset U3 – bare til de alternative typer portabel programvare.
Det var meningen at U3 i løpet av 2008 skulle bli erstattet av et nytt alternativ utviklet i et samarbeide mellom Sandisk og Microsoft. Dette skulle bli inkompatibelt med U3, men programutviklerne skulle bli tilbudt konverteringsverktøy.
Ealdwulf (navn)

Etymologi

Navneleddet eald har opprinnelse i urgermanske *alða-, «gammel». Den norrøne formen av leddet er aldr. Navneleddet wulf har opprinnelse i germanske *-wulfaz, «ulv». Den norrøne formen av leddet er ulfr.
Seven Sisters (London)

Stedsnavnet

Navnet kommer fra syv almetrær som sto i en sirkel med et valnøttre i dets sentrum på et felles grøntområde som var kjent som Page Green. Denne treklyngen var kjent som Seven Sisters («De sju søstre») ved 1732. En lokal prest og historiker, William Bedwell, som skrev tidlig på 1600-tallet særskilt om vålnøttreet og at en ukjent protestant ble brent her. Det har også vært spekulert om dette treet er veldig gammelt, kanskje tilbake til romersk tid, og kanskje har vært en del av en førkristen hellig lund.
Lokaliseringen av de sju trærne kan bli sporet tilbake i tid via en rekke av kart fra 1619 og framover. Fra 1619 er de vist i en posisjon som i dag tilsvarer den vestlige enden av Page Green ved krysset mellom Broad Lane og High Road. Med urbaniseringen som radikalt endret området, ble trærne «Seven Sisters» flyttet og plantet på nytt, fortsatt ved Page Green, men lengre mot øst. Samtidige kart viser at de forble på dette stedet fram til 1955.
Den nåværende ringen av agnbøktrær ble plantet i 1997 i seremoni ledet av fem familier med sju søstre.

Dagens Sven Sisters

Dagens område Seven Sisters er et flerkulturelt område sterkt preget av dets lokalisering ved hovedveier og undergrunnsbanen. Umiddelbart over undergrunnsstasjonen er det et stort kjøpesenter i en bygning i tidlig edvardiansk arkitektur. Deler av bygningen, som er kjent lokalt som Wards Corner, blomstrer som et innendørs marked med et sterk latinamerikansk preg.
I henhold til folketellingen i 2011 har området en befolkning på 15 968 innbyggere, hvorav rundt 30 prosent er hvite briter og 20 prosent er svarte eller svarte briter. Andre betydelige minoriteter er polakker og tyrkere.
Fekting under de britiske samveldeleker 1970

Fekting under de britiske samveldeleker  1970.  Fekting var en av flere sporter under British Commonwealth Games som ble arrangert i Edinburgh i Skottland i perioden 16. til 25. juli 1970.  Det var de niende lekene i det som kom til å bli Samveldelekene (Commonwealth Games) fra 1978. I lekene i 1970  ble det konkurrert i åtte fektøvelser, seks for menn og to for kvinner. Kårde, sabel og florett både individuelt og i lag for menn og for kvinner en individuell og en lagkonkurranse i florett. England ble beste nasjon med sju gullmedaljer foran Skottland med en.
Zoologisk Museum (København)

Zoologisk Museum er et museum som ligger i København, på adressen Universitetsparken 15. Museet utstiller utstoppede pattedyr, fugler og insekter. Fra 1. januar 2004 ble museet en del av Statens Naturhistoriske Museum.
Museet er et av Europas eldste. Dets samlinger strekker seg 350 år tilbake, da professor Ole Worm begynte innsamlingen. Museet samler fremdels inn dyr, men fokuserer mest på havdyr og insekter. Fra pattedyr er det hovedsakelig DNA-prøver som samles inn. 
Før var det gratis inngang, men nå koster det penger å komme inn.
Erik Kullerud

Familie

Erik Kulleruds far var kirketjener i Skien kirke. Hans eldste sønn Dag Kullerud er journalist og forfatter.
Daiei (japansk æra)

Daiei (大永 daiei eller taiei), 23. august 1521–20. august 1528 er en periode i den japansk tidsregningen under keiserne Go-Kashiwabara og Go-Nara. Shoguner var Ashikaga Yoshitane og Ashikaga Yoshiharu.
Perioden ble innledet med flere jærtegn (krig og naturkatastrofer) og navnet ble hentet fra en setning fra den kinesiske encyklopedien Tongdian (ferdigstilt i 801).
I Daiei 6 (1526) ble det innledet storskala sølvutvinning i sølvgruven Iwami Ginzan, i dag et verdensarvsted i Shimane prefektur.